Public procurement notice: Additional Information
Published: 2020-08-07
Buyer: Állami Egészségügyi Ellátó Központ
Country: HU
Contract type: Supplies
Procedure: Open procedure
CPV classification: 33100000 | 33110000: Imaging equipment for medical use | 38000000
Submission deadline: 2020-08-12
Award criteria: The most economic tender

Technical requirements: Laboratóriumi automatizációs rendszer és CT készülékek beszerzése a DPC- Országos Hematológiai és Infektológiai Intézet számára az alábbiak szerint:
1 darab laborautomatizációs rendszer beszerzése a Dél-pesti Centrumkórház – Országos Hematológiai és Infektológiai Intézet Szent László Kórház telephely Központi Klinikai Laboratóriuma részére;
1 darab CT készülék beszerzése Dél-pesti Centrumkórház – Országos Hematológiai és Infektológiai Intézet Szent István Kórház telephely részére a közbeszerzési dokumentumokban meghatározottak szerint.
1. Ajánlattevőnek az ajánlatba csatolnia kell a megajánlott termék – ajánlattétel napján érvényes – gyártói megfelelőségi nyilatkozatát, és – ha az osztályba sorolástól függően a 4/2009. (III. 17.) EÜM rendelet alapján szükséges – bármely nemzeti rendszerben akkreditált tanúsító szervezettől származó CE megfelelőség értékelési tanúsítvány(oka)t.
Felhívjuk a figyelmet, hogy a gyártói megfelelőségi nyilatkozatnak és a CE tanúsítványnak a konkrétan megajánlott termékre kell vonatkoznia. Amennyiben az ajánlattevő egyedi gyártású (azaz a sorozatgyártástól akár csak egyetlen paraméterben is eltérő) terméket ajánl meg, abban az esetben be kell nyújtania a CE engedély módosításához benyújtott igazolásokat is, és egyértelműen igazolnia kell, hogy a gyártói megfelelőségi nyilatkozat és a CE tanúsítvány a sorozatgyártástól eltérő, a konkrétan megajánlott egyedi gyártású termékre vonatkozik.
Amennyiben az ajánlattétel és a szerződéskötés időpontja között a gyártói megfelelőségi nyilatkozat vagy a CE megfelelőség értékelési tanúsítvány érvényességi ideje lejár, úgy a nyertes ajánlattevő köteles a szerződéskötés időpontjáig igazolni, hogy annak megújítása folyamatban van.
2. Értékelési szempont: a legjobb ár-érték arány. Az értékelés során adható pontszám: 0-10 pont. Az értékelés módszere: fordított arányosítás, arányosítás illetve pontkiosztás, ismertetését a KD tartalmazza. Ajánlatkérő rögzíti, hogy az egyes ajánlati elemekre meghatározott legkedvezőtlenebb (érvényességi küszöböt jelentő értéket tartalmazó) vállalásokra, az értékelés során adható pontszám alsó határával megegyező; a legkedvezőbb szintet elérő, vagy a legkedvezőbb szintnél még kedvezőbb vállalásokra egyaránt az értékelési ponthatár felső határával azonos számú pontot ad.
3. Ajánlattevő, alkalmasság igazolásában részt vevő szervezet és adott esetben alvállalkozó csatolja az ajánlatot aláírók aláírási címpéldányát, vagy a 2006. évi V. törvény 9. § (1) bekezdés szerinti aláírás mintáját, külföldi illetőségű ajánlattevő esetén az ennek megfeleltethető dokumentumot (ha ilyen dokumentum az adott országban nem ismert, teljes bizonyító erejű magánokirat vagy hiteles cégaláírási nyilatkozat (a közjegyzői aláírás-hitelesítéssel ellátott címpéldány), illetve az ügyvéd vagy kamarai jogtanácsos által ellenjegyzett aláírás minta). A cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) teljes bizonyító erejű írásos meghatalmazás csatolása szükséges.
5. Az III.1.3) M1.pont szerinti alkalmassági feltételek a minősített ajánlattevők hivatalos jegyzékébe történő felvétel feltételét képező minősítési szempontokhoz képest valamennyi rész esetében szigorúbbak.
6. Ajánlattevő EKR űrlapon nyilatkozni köteles, hogy cégügyében van-e folyamatban el nem bírált változásbejegyzés. Folyamatban lévő változásbejegyzési eljárás esetén a cégbírósághoz benyújtott változásbejegyzési kérelmet és annak érkeztetéséről a cégbíróság által megküldött igazolást kell csatolni.
7. Az ajánlatban csatolni kell a nem magyar nyelvű dokumentum magyar nyelvű, ajánlattevő általi fordítás esetében cégszerűen aláírt fordítását. Az ajánlattevőnek az EKR űrlap kitöltésével nyilatkoznia kell, hogy az idegen nyelvű iratok fordításának tartalma a fordítás alapjául szolgáló dokumentum tartalmával teljes mértékben megegyezik.
8. Közös ajánlattétel esetén csatolni kell a közös ajánlattevők által cégszerűen aláírt megállapodást, egyebekben a Kbt. 35.§ az irányadó.
9. Az ajánlatnak tartalmaznia kell a Kbt. 66. § (6) bek a) és b) pontja szerinti nyilatkozatot (EKR űrlap) nemleges tartalommal is; a Kbt. 66. § (2) bek. szerinti nyilatkozatot (EKR űrlap), a Kbt. 65.§ (7) szerinti nyilatkozatot (EKR űrlap), a Kbt. 66. § (5) bek alapján a felolvasólapot (EKR űrlap); az ajánlattevő adatkezelési hozzájárulási nyilatkozatát a mellékelt minta szerint; Ajánlattevő nyilatkozatát a nyertesség esetén a Szerződés feltöltéséhez szükséges adatokról, valamint a hivatalos belföldi szervizpartnerről szóló nyilatkozatot a mellékelt minta szerint.
11. Ajánlatkérő nem alkalmazza a Kbt. 75. § (2) bekezdés e) pontjában részletezett eredménytelenségi okot.
12. Ajánlatkérő a Kbt. 35. §-ának (8)-(9) bekezdései alapján nem teszi lehetővé nyertes ajánlattevő(k)nek/közös ajánlattevőknek gazdálkodó szervezet (projekttársaság) létrehozását.